# Air Berlin

### A Wikipédiából, a szabad lexikonból.

Air Berlin
IATA AB | ICAO BER | Hívójel AIR BERLIN
--- | --- | ---
Alapítva | 1978
Bázis repülőtér | Berlin-Tegel,Nürnberg, Palma de Mallorca, London-Stansted
Flotta mérete | 58
Úticélok | 80
Anyacég | Air Berlin Inc.
Igazgatóság | Berlin, Németország
Igazgató | Joachim Hunold, Elke Schütt and Karl Lotz
Honlap | www.airberlin.com

Az Air Berlin a Földközi-tenger, a Kanári-szigetek és Észak-Afrika kedvelt üdülőhelyeire, valamint Európa világvárosaiba repül.

Magyarországra jelenleg Nürnbergből közlekedtet járatot Budapest Ferihegy 2Bre, a nyári menetrendtől kezdve pedig Hannoverből is repülni fog a légitársaság.

## [szerkesztés] Története

Az Air Berlin-t egy korábbi PAN AM kapitány alapította az Egyesült Államokban, Oregonban. Az Air Berlin első járata 1979. április 28-án indult Berlin-Tegel repülőteréről Palma de Mallorca városába Boeing 707 típusú repülőgéppel. A németek kedvenc szigete az Air Berlin vonalhálozatán belül még ma is a legfontosabb úticél. Naponta 12 németországi repülőtérről közlekedik a Mallorca Shuttle. A mallorcai járatok száma heti 140-ről (2001 nyara) több mint 360-ra (2007 nyara) emelkedett.

A Németország újraegyesülés után 1990-ben német befektetők vették át az irányítást, és regisztrálták a német bíróságon a céget. A vakációs járatok ezután már Németország más városaiból is közlekedhettek, így elindultak a járatok Bréma, Düsseldorf, Hamburg, Hannover, München, Nürnberg repülőtereiről is többek között. Ezek a szabályozások megszűntetése következtében már menetrendszerinti járatként üzemelhettek az Európai Unión belül.

Az 1990-es évek vége felé indította el a társaság a City Shuttle névre keresztelt járatait, amelyek a fontosabb németországi városokat kötöttek össze számos európai világvárossal, mint pl. London, Zürich, Bécs. Ez idő tájt a gépek a reggeli és koraesti órákban repültek ezekbe a pénzügyi központokba, napközben pedig az üdülőhelyekre közlekedtek.

Air Berlin Boeing 737-800

Eddigi járataik terméksorát 2005. januárban Euro Shuttle járatok név alatt foglalták össze, ezáltal is hangsúlyozva a légitársaság Európára kiterjedő kompetenciáját.

Az Air Berlin napjainkra Németországban a második legnagyobb légitársaságává vált a Lufthansa mögött.

2004. januárja óta együttműködik az egykori Formula 1-es pilóta, Niki Lauda által alapított Niki nevű légitársasággal, mekyben 24%-os részesedéssel is rendelkezik.

2006. április 17-én pedig bejelentette, hogy felvásárolja a szintén német dba légitársaságot, amellyel tovább erősíti pozícióit Németországban.

## [szerkesztés] Szolgáltatások

Az Air Berlin eltérően a többi diszkont légitársaságtól garantált csatlakozást biztosít a hubjain keresztül. A fedélzeten ingyenesen szolgálnak fel ételt, italt és újságokat. Rendelekezik Top Bonus nevű törzsutasprogrammal, valamint helyfoglalással a gépein.

## [szerkesztés] Flotta

Air Berlin Boeing 737-700 "Dreamliner" festéssel

Az Air Berlin flottája 2006. augusztusában a következő gépekből állt:

- 4 db Airbus A319-100 (további 15 megrendelve)
- 7 db Airbus A320-200 (további 38 megrendeleve)
- 5 db Boeing 737-400
- 5 db Boeing 737-700
- 35 db Boeing 737-800

A gépek átlagéletkora 5,8 év volt 2006. júliusában.

## [szerkesztés] Külső Hivatkozások

- Air Berlin honlapja
- Air Berlin Flottája
- Air Berlin utasainak véleményei
- Fényképek az Air Berlin gépeiről

A lap eredeti címe "http://hu.wikipedia.org../../../a/i/r/Air_Berlin_aa00.html"

Kategória: Légitársaságok

##### Views

- Szócikk
- Vitalap
- Aktuális változat

##### Keresés